MM-rallikausi 2000

MM-rallikausi 2000 oli rallin maailmanmestaruussarjan 28. kausi. Kausi oli jännittävä Marcus Grönholmin, Richard Burnsin, Carlos Sainzin ja Colin McRaen taistellessa mestaruudesta. Kauden 2000 merkittävimmät tapahtumat olivat Tommi Mäkisen mestaruusputken katkeaminen ja Peugeot'n ja Grönholmin mestaruudet ensimmäisellä täydellä MM-kaudellaan. == Kilpailukalenteri == Nro Päivämäärä Osakilpailu Raportti 1\. 20.–23. tammikuuta Monte Carlon ralli Raportti 2\. 10.–13. helmikuuta Ruotsin ralli Raportti 3\. 24.–27. helmikuuta Safari-ralli Raportti 4\. 16.–19. maaliskuuta Portugalin ralli Raportti 5\. 30. maaliskuuta – 2. huhtikuuta Katalonian ralli Raportti 6\. 11.–14. toukokuuta Argentiinan ralli Raportti 7\. 8.–11. kesäkuuta Akropolis-ralli Raportti 8\. 13.–16. heinäkuuta Uuden-Seelannin ralli Raportti 9\. 17.–20. elokuuta Suomen ralli Raportti 10\. 7.– 10. syyskuuta Kyproksen ralli Raportti 11\. 28. syyskuuta–1. lokakuuta Korsikan ralli Raportti 12\. 19.–22. lokakuuta Sanremon ralli Raportti 13\. 9.– 12. marraskuuta Australian ralli Raportti 14\. 23.–26. marraskuuta Ison-Britannian ralli Raportti Lähde: ==Kauden kulku lyhyesti== Monte Carlon ralli: Kausi alkoi perinteisesti Monte Carlosta. Tommi Mäkinen avasi Mitsubishillaan kärjen vauhdissa ja taisteli voitosta Peugeotien ja Subarun Burnsin kanssa. Toisen päivän aamuna koettiin šokki kun kaikki Peugeotit hyytyivät kylmän yön jäljiltä huoltoon. Myös Richard Burnsin Subaru Impreza WRC kieltäytyi käynnistymästä. Näin Mäkinen oli johdossa ja toisena oli Fordille kaudeksi 2000 siirtynyt Carlos Sainz ja kolmantena Seatin Toni Gardemeister. Mäkinen voitti, Sainz oli toinen ja Juha Kankkunen ohitti Toni Gardemeisterin, nousten neljänneksi. McRae keskeytti moottoririkkoon. Ruotsin ralli: Ruotsin ralli ei ollut lähelläkään talvirallia, sillä keli oli plussan puolella ja lumet sulaneet teiltä ja sora esillä. Se tiesi vaikeuksia nastarenkaille. Näissä olosuhteissa Marcus Grönholm otti uransa avausvoiton jättäen Tommi Mäkisen kakkoseksi. Colin McRae oli kolmas ohittaen viimeisenä päivänä yksityistallin Toyota Corolla WRC:tä kuljettaneen Rådströmin taakseen. Burns oli viides ja Carlos Sainz keskeytti toisena päivänä öljypumpun hajottua siirtymätaipaleella. Safari-ralli: Safari-ralli oli jälleen selviytymiskilpailu. Mäkinen keskeytti jo avauspäivänä ja Sainz putosi tuloksissa erinäisten ongelmien myötä. kärjessä kulkivat lähes ongelmitta Subaru kaksikko järjestyksessä Burns ja Kankkunen. Todellinen yllättäjä oli Didier Auriol Seatilla. Auriol oli jopa kärjessä ensimmäisen ek:n jälkeen. Tämä oli ensimmäinen kerta kun Seat johti MM rallia. Toisena päivänä Sainz ajoi pohja-aikoja ja nousi neljänneksi. Kärki pysy samana viimeisenä päivänä. Sainz menetti mahdollisuudet ajaa Auriol kiinni ohjaustehostimen hajoamisen myötä. Fordin Petter Solberg ohitti Sainzin, mutta päästi tallimääräyksellä Sainzin ohitseen. McRae keskeytti toisena päivänä kun moottori hörppäsi vettä joenylityksessä. Portugalin ralli: Portugalissa Burns jatkoi voittokulkuaan ja otti voiton ennen Grönholmia. Sainz ajoi Portugalissa kolmanneksi. Perinteisesti espanjalaiset Sainz fanit olivat katsomassa suosikkiaan naapurimaassaan. McRae keskeytti moottoririkkoon. Mäkinen keskeytti ajettuaan kantoon ja jäi toista kertaa peräkkäin pisteittä. Kauden tässä vaiheessa Burns vaikutti suurimmalta mestarisuosikilta. Katalonian ralli: Kataloniassa McRae, Burns ja Sainz taistelivat voitosta viimeisen päivän viimeiseen erikoiskokeeseen asti. McRae voitti, Burns oli toinen ja Sainz kolmas. Mäkinen oli neljäs ja Grönholm viides. Tässä vaiheessa oli jo nähtävissä että Mäkinen olisi kovilla haastajien kanssa. Mestaruus ei enää ollut selviö Mäkiselle. Etenkin Peugeot'n, Fordin ja Subarun uudet WRC-autot vaikuttivat kilpailukykyisemmiltä, kuin Mitsubishin vanha A-ryhmän kilpa-auto. Maininnan ansaitsee Armin Schwarz, joka ajoi Kataloniassa Skoda Octavialla sen ensimmäisen pohja-ajan. Argentiinan ralli: Argentiinan ensimmäisen päivän jälkeen johdossa oli Carlos Sainz niukasti ennen Grönholmia. Toisen päivän toisella ek:lla Sainz osui sillankaiteeseen ja Fordin jäähdytin tuhoutui kovassa osumassa ja Sainz oli ulkona. Näin Grönholmin paine helpottui hieman, mutta takaa nousi toinen haastaja: Richard Burns. Burns tavoitti Grönholmin ja ajoi lopulta selvään voittoon. Grönholm oli toinen, Mäkinen kolmas ja Juha Kankkunen ajoi neljänneksi. McRae keskeytti moottoririkkoon. Akropolis-ralli: Euroopan Safari-ralliksi kutsuttu Akropolis oli maineensa veroinen. Kuumuus ja kiviset tiet olivat todella rankkoja autoille. Fordin kaksikko McRae - Sainz eteni ongelmitta ja oli kärjessä kahden päivän jälkeen. Grönholm keskeytti kaadettuaan autonsa ja Mäkiseltä putosi pyörä. Viimeisenä päivänä Sainz puolitti McRaen johdon 20 sekuntiin, mutta lähimmän uhkaajan, Burnsin, keskeytettyä Fordin tallipäällikkö Malcolm Wilson käski kuljettajien pitää sijat ja Sainzin lopettaa taistelu voitosta ja antaa McRaen voittaa. Sainz paukutti kuitenkin pohja-aikoja ja nousi johtoon, mutta viimeisessä huollossa kävi käsky, että McRae on laskettava ohi. Sainz pysäytti autonsa juuri ennen maalia, ja kävi nostamassa konepeltiä, esittäen että moottorissa olisi vikaa. Kun tarvittava aika oli seisty Sainz ajoi maaliin kakkosena McRaen voittaessa. Kankkunen oli kolmas. Uuden-Seelannin ralli: Uudessa Seelannissa Peugeot 206 WRC:t olivat vauhdissa. François Delecour johti ennen vaihdelaatikkovikaa. Delecourin keskeyttäessä Grönholm nousi johtoon ja otti kauden toisen voittonsa. McRae oli toinen ja Sainz kolmas. Burns ja Kankkunen keskeyttivät moottoririkkoon ja Mäkinen keskeytti ollessaan jo ulkona pisteiltä. Neste Rally Finland: Siirryttäessä Keski-Suomen nopeisiin soraränneihin oli Grönholm voittajasuorikki. Grönholm ei pettänyt odotuksia ja otti voiton johtaen rallia koko ajan. McRae oli toinen ja yksityistallin Corolla WRC:tä ajanut Rovanperä oli kolmas. Mäkinen jäi lohduttoman paljon kärjestä ja mestaruuden voittaminen alkoi näyttää epätodennäköiseltä. Muista mestaruuskandidaateista Burns ajoi ulos ja Sainz menetti 5 minuuttia avauspäivänä sähkövikaan, ajoi ulos toisena päivänä ja viimeisenä päivän auton syttyi palamaan Ouninpohjassa. Sainz ajoi kuitenkin maaliin, kaukana pisteiltä tosin. Jotta espanjalainen pysyisi MM- taistelussa, hänen olisi pakko voittaa seuraavassa kisassa Kyproksella. Harva asiantuntija uskoi tähän. Kyproksen ralli: Kypros siirtyi sarjaan korvaamaan Kiinan MM-rallin. Olosuhteet olivat kuin Akropoliksessa, tiet vaan olivat hitaammat. Carlos Sainz oli avauspäivänä ylivoimaisessa vauhdissa: päivän päättyessä toisena ollut Delecour oli jäänyt yli minuutin. Tässä vaiheessa oli selvää että vain tekninen vika, ulosajo tai tallimääräys veisi voiton Sainzilta, ajamalla ei espanjalaista saavutettaisi. Kolmanteen päivään lähdettäessä jännitettiin antaisiko Ford tallimääräyksen Kreikan tapaan, sillä McRae oli toisena, minuutin perässä Sainzia. Määräystä ei annettu ja Sainz otti yhden uransa tärkeimmistä voitoista. Tärkeä siinä mielessä, että edellinen voitto oli kaudelta 1998 ja jotkut epäilivät että Sainz ei enää kykene voittamaan. Voitolla Sainz nousi myös takaisin MM-taistoon. McRae oli toinen, Delecour kolmas, Burns neljäs. Grönholm keskeytti tekniseen vikaan. Korsikan ralli: Korsikan asfalteilla kaksoisvoiton vei Peugeot Gilles Panizzin voittaessa ennen Delecouria. Sainz lähestyi MM-sarjan kärkeä ollen kolmas. Burns oli neljäs ja Grönholm viides. McRae ajoi rajusti ulos ja loukkaantui, mutta pystyi jatkamaan kautta. Tässä vaiheessa oli selvää, että maailmanmestaruus ratkaistaisiin Grönholmin, Burnsin, McRaen ja Sainzin välillä. Sanremon ralli: Kauden viimeistä asfaltti rallia hallitsi sama Peugeot kaksikko Panizzi - Delecour. Kaksikon välit kuumenivat, kun Delecour syytti Panizzia salaharjoittelusta. Todisteita ei ollut joten kaksikko jatkoi kisaa. Välit Delecourin ja tallin välillä tulehtuivat ja Delecour vaihtoi kaudeksi 2001 Fordille. Taustalla oli Korsikalla annettu määräys antaa Panizzin voittaa suosiolla. Tämä suututti Delecouria jo Korsikalla ja turhautuneisuus purkautui Sanremossa. Grönholm oli neljäs, Sainz viides ja McRae kuudes. Burns keskeytti rikottuaan jäähdyttäjän ulosajossa. Australian ralli: Australiassa ajetaan ns. “kuulalaakerisoralla”. Tiellä olevat kivet soran seassa ovat isoja ja ne pyörivät kärkiautojen pyörien alla liukastaen tien ja tehden auton hallinnasta erittäin hankalaa. Isommilla lähtönumeroilla tulevilla on näin ollen suuri etu. Tämä johti kovaan taktikointiin Australiassa. McRae keskeytti moottoririkkoon jo avauspäivänä, joten hänen ei tarvinnut taktikoida. Tallikaveri Sainz oli ollut kärjen vauhdissa koko päivän, mutta illan päätöspätkällä Sainz pysähtyi aivan maalin tuntumaan ja seisoi paikallaan yli minuutin, saadakseen mahdollisimman suuren lähtönumeron. Hyvällä lähtöpaikalla ajettaessa minuutin ero kärkeen olisi helposti kiinniajettavissa. Australiassa käyttöön otetun säännön mukaan pysäyttäminen alle 100 metriä ennen maalia oli kuitenkin kiellettyä. Sainz diskattiin ja jo toinen mestaruuskandidaatti oli pois pelistä. Burns ja Grönholm taistelivat Mäkisen kanssa voitosta. Lopulta Mäkinen voitti, Gröholm oli toinen ja Burns kolmas. Mäkinen kuitenkin diskattiin ja voittoon nousi Grönholm. Näin Burns oli 9 pisteen päässä Grönholmista MM sarjassa. Kun voitosta saa 10 pistettä oli Burnsin voitettava ja Grönholmin keskeytettävä tai oltava kuudes kauden päätöskisassa Walesin sateisilla metsäteillä. Pronssista taistelivat McRae ja Sainz, jotka olivat pisteen päässä toisistaan. Ison-Britannian ralli: Mestaruus näytti ratkeavan jo avauspäivänä, kun Burns menetti yli minuutin telottuaan takapyörän vinoon. Toisena päivänä Burns nousi kuitenkin johtoon, kun McRae kaatoi Fordinsa ulos johtopaikalta. Burns johti, mutta Grönholm oli kakkosena. McRaen ulosajo tarkoitti myös, että Sainzin oli vain ajettava pisteille pronssin ottamiseksi. Burns voitti lopulta Walesin rallin, mutta Grönholm oli toinen joten mestaruus meni Grönholmille, joka ajoi vuonna 2000 uransa ensimmäisen täyden kauden. Mestaruuteen ensimmäisellä kaudellaan ovat pystyneet myös Ari Vatanen ja Carlos Sainz. Tommi Mäkinen oli kolmas ja Sainz oli lopulta Walesissa neljäs, ja otti näin pronssin ennen McRaeta. Merkkimestaruuden vei Peugeot ennen Fordia. == Tulokset == === Pistejärjestelmä === Sijoitus 1 2 3 4 5 6 Pisteet 10 6 4 3 2 1 ===Kuljettajien mestaruussarja=== Sija Kuljettaja MON SWE KEN POR ESP ARG GRC NZL FIN CYP FRA ITA AUS GBR Pisteet 1 Marcus Grönholm Kesk. 1 Kesk. 2 5 2 Kesk. 1 1 Kesk. 5 4 1 2 65 2 Richard Burns Kesk. 5 1 1 2 1 Kesk. Kesk. Kesk. 4 4 Kesk. 2 1 60 3 Carlos Sainz 2 Kesk. 4 3 3 Kesk. 2 3 14 1 3 5 DSQ 4 46 4 Colin McRae Kesk. 3 Kesk. Kesk. 1 Kesk. 1 2 2 2 Kesk. 6 Kesk. Kesk. 43 5 Tommi Mäkinen 1 2 Kesk. Kesk. 4 3 Kesk. Kesk. 4 5 Kesk. 3 DSQ 3 36 6 François Delecour Kesk. 7 5 7 13 9 Kesk. 6 3 2 2 3 6 24 7 Gilles Panizzi Kesk. Kesk. 6 1 1 Kesk. 8 21 8 Juha Kankkunen 3 6 2 Kesk. Kesk. 4 3 Kesk. 8 7 Kesk. 5 20 9 Harri Rovanperä 12 4 3 10 7 10 Petter Solberg 5 Kesk. 6 Kesk. 4 Kesk. Kesk. 9 Kesk. Kesk. 6 11 Kenneth Eriksson 13 Kesk. 23 8 Kesk. 5 15 Kesk. 45 4 Kesk. 5 12 Didier Auriol Kesk. 10 3 10 13 Kesk. Kesk. Kesk. 11 Kesk. 8 17 8 9 4 Toshihiro Arai 6 16 4 Kesk. 9 13 Kesk. 4 Toni Gardemeister 4 Kesk. Kesk. 9 Kesk. Kesk. Kesk. Kesk. Kesk. Kesk. 11 Kesk. 6 12 4 Freddy Loix 6 8 Kesk. 6 8 5 Kesk. Kesk. Kesk. 8 Kesk. 8 Kesk. Kesk. 4 16 Thomas Rådström 4 Kesk. 3 17 Bruno Thiry 5 2 Armin Schwarz 7 7 8 11 5 Kesk. 12 13 2 Sebastian Lindholm 5 2 Tapio Laukkanen Kesk. 5 Kesk. 2 21 Abdullah Bakhashab 27 Kesk. 15 6 28 Kesk. 44 1 Possum Bourne 6 7 1 Markko Märtin 9 7 10 Kesk. 10 6 Kesk. Kesk. 7 1 Piero Liatti 6 Kesk. 1 Sija Kuljettaja MON SWE KEN POR ESP ARG GRC NZL FIN CYP FRA ITA AUS GBR Pisteet * Lähde:Season 2000 juwra.com ===Valmistajien mestaruussarja=== Valmistajien pisteet Sija Talli Kilpailu Kilpailu Kilpailu Kilpailu Kilpailu Kilpailu Kilpailu Kilpailu Kilpailu Kilpailu Kilpailu Kilpailu Kilpailu Kilpailu Yhteis- pisteet Sija Talli MON SWE KEN POR ESP ARG GRC NZL FIN CYP FRA ITA AUS GBR Yhteis- pisteet 1 Peugeot 0 11 0 9 3 6 2 10 13 4 16 16 14 7 111 2 Ford 6 4 3 4 14 0 16 10 6 16 4 5 0 3 91 3 Subaru 4 5 16 10 6 13 4 0 2 4 5 1 6 12 88 4 Mitsubishi 12 6 0 2 3 6 0 0 4 2 0 4 0 4 43 5 SEAT 3 0 4 0 0 0 0 0 0 0 1 0 3 0 11 6 Hyundai 0 0 0 0 0 1 0 3 1 0 0 0 3 0 8 7 Škoda 1 0 3 1 0 0 3 0 0 0 0 0 0 0 8 ==Rallit ja voittajat kaudella 2000== *Monte Carlon ralli: Tommi Mäkinen (Mitsubishi Lancer Evolution) *Ruotsin ralli: Marcus Grönholm (Peugeot 206 WRC *Safari- ralli: Richard Burns (Subaru Impreza WRC) *Portugalin ralli: Richard Burns (Subaru Impreza WRC) *Katalonian ralli: Colin McRae (Ford Focus WRC ) *Argentiinan ralli: Richard Burns (Subaru Impreza WRC) *Akropolis-ralli: Colin McRae (Ford Focus WRC *Uuden-Seelannin ralli: Marcus Grönholm (Peugeot 206 WRC *Neste Rally Finland: Marcus Grönholm (Peugeot 206 WRC) *Kyproksen ralli: Carlos Sainz (Ford Focus WRC) *Korsikan ralli: Gilles Panizzi (Peugeot 206 WRC) *Sanremon ralli: Gilles Panizzi (Peugeot 206 WRC) *Australian ralli: Marcus Grönholm (Peugeot 206 WRC *Walesin ralli: Richard Burns (Subaru Impreza WRC) ==Tallit ja kuljettajat kaudella 2000== *Mitsubishi: ** Tommi Mäkinen ** Freddy Loix *Subaru: ** Richard Burns ** Juha Kankkunen *Ford: ** Colin McRae ** Carlos Sainz ** Petter Solberg ** Piero Liatti (Sanremon ralli) *Peugeot: ** Marcus Grönholm ** François Delecour ** Gilles Panizzi *Skoda: ** Armin Schwarz ** Bruno Thiry *Hyundai: ** Kenneth Eriksson ** Alister McRae ==Kirjallisuutta== *Ruutulippu Moottoriurheilun vuosi 2000 *Vauhdin Maailman vuosikerta 2000 == Lähteet == *